**Virginia Apgarová**, M.D. (\* 7. jún 1909, Westfield, New Jersey v USA – † 7. august 1974, New York) bola americká lekárka a vedecká pracovníčka, špecializovaná v odbore anesteziológia a pediatria. Známa je predovšetkým vďaka zavedeniu Apgar skóre, slúžiaceho na rýchle vyhodnotenie zdravotného stavu novorodencov.

Virginia Apgarová sa narodila ako najmladšia z troch detí a jediná dcéra Charlesa Apgara a jeho manželky Heleny. Nakoľko sa obaja rodičia zaujímali o hudbu, učila sa hrať na husle, čo bola záľuba, ktorej zostala verná po celý život. Už ako školáčka túžila Virgínia študovať medicínu. Potom, čo v roku 1925 skončila strednú školu vo Westfielde, navštevovala *Mount Holyoke College*, kde ako bakalár absolvovala v roku 1929 štúdia zoológie a vstupného kurzu medicíny. Bola tu považovaná za najlepšiu študentku, všestranne orientovanú, venovala sa siedmim športom a pôsobila ako reportérka školského časopisu.

V roku 1929 začala ako jedna z deviatich dievčat medzi 90 študentmi štúdium na newyorskej *Columbia Univesity of Physicians and Surgeons*, ktoré ako jedna z prvých žien absolvovala v roku 1933. Po štúdiách dva roky strávila na stáži v *Presbyterian Hospital*, kde sa po odporúčaní Alana Whipplea, vedúceho oddelenia chirurgie, začala zaoberať anestéziológiou. V roku 1936 absolvovala lekársku anestéziologickú stáž na Wisconsin University, po ktorej sa opäť vrátila do Presbyterian Hospital, kde získala post vedúcej anesteziológie.

V roku 1949 sa stala prvou ženou, ktorá získala hodnosť profesora na Columbia University. V tom istom roku vypracovala Apgarovej skóre, bodovací systém používaný na orientačné posúdenie zdravotného stavu novorodenca bezprostredne po narodení. Prvýkrát ho prezentovala v roku 1952 na 27. kongrese amerických anestéziológov v Palm Beach a publikovala o rok neskôr v časopise *Current Researches v Anesthesia a Analgesia* pod názvom *A Proposal for New Method of Evaluation of the Newborn Infant*. Názov testu, ktorý výrazne prispel k poklesu novorodeneckej úmrtnosti v celom svete, nezaviedla sama Virginia Apgarová, ale až v roku 1963, desať rokov po jeho publikácii, americký pediater Joseph Butterfield, ktorý použil meno Dr. Apgarovej pre mnemotechnickú pomôcku (A-Appearance(vzhľad), P-Pulse(pulz), G-Grimace(reflexná podráždenosť), A-Activity(aktivita), R-Respiration(dýchanie)), ktorú použil v niekoľkých článkoch, ktoré k tejto problematike publikoval.

V roku 1975 Americká akadémia pediatrov založila *cenu Virginie Apgarovej*, ktorá je každoročne akadémiou udeľovaná za mimoriadne zásluhy v oblasti perinatálnej pediatrie.

Virginia Apgarová nebola nikdy vydatá. V roku 1973 musela svoju aktívnu činnosť obmedziť kvôli ochoreniu pečene. Zomrela 7. augusta roku 1974 na zlyhanie pečene.

V roku 1994 bola v USA na jej počesť vydaná poštová známka. V novembri roku 1995 bola posmrtne uvedená do *National Women's Hall of Fame* (Národnej ženskej siene slávy) v Seneca Falls v New Jersey.

Poznámky
--------

1. ↑  Niektoré zdroje, ako napr. Hahop-Krikor alebo článok na *cnn.com*uvádzajú, že je arménskeho pôvodu.

Referencie
----------

1. ↑  Hagop-Krikor. *Known and Unknown Armenians (from Noah to Nowadays)*. [s.l.] : H.-K. Djirdjirian, 1980. 122 s.
2. ↑  Esra Gurkan. *These are the most important women in the history of science* [online]. edition.cnn.com, [cit. 2022-02-04]. Dostupné online.
3. 1 2   *Dr. Virginia Apgar Dies at 65; Devised Health Test for Infants* [online]. nytimes.com, 1974-08-08, [cit. 2022-02-04]. Dostupné online.
4. ↑  Esra Gurkan. *These are the most important women in the history of science* [online]. edition.cnn.com, [cit. 2022-02-04]. Dostupné online.
5. ↑   *Google Doodle Honors Dr. Virginia Apgar, the Anesthesiologist Credited With Saving Many Newborn Babies' Lives* [online]. time.com, [cit. 2022-02-04]. Dostupné online.
6. 1 2 3 4   *Virginia Apgar The Virginia Apgar Papers* [online]. profiles.nlm.nih.gov, [cit. 2022-02-04]. Dostupné online.
7. ↑   *Changing the Face of Medicine* [online]. cfmedicine.nlm.nih.gov, [cit. 2022-02-04]. Dostupné online.
8. 1 2 3  Finster, Mieczyslaw, Wood, Margaret, Raja, Srinivasa N.. *The Apgar Score Has Survived the Test of Time* [online]. pubs.asahq.org, [cit. 2022-02-04]. Dostupné online.
9. ↑   *Women in Medicine Exhibit Resources* [online]. mtholyoke.edu, [cit. 2022-02-04]. Dostupné online.
10. ↑   *Úvod do pediatrie* [online]. Bratislava: Univerzita Komenského, 2005, [cit. 2022-02-08]. Dostupné online.
11. ↑   *Virginia Apgar The Virginia Apgar Papers/Obstetric Anesthesia and a Scorecard for Newborns, 1949-1958* [online]. profiles.nlm.nih.gov, [cit. 2022-02-04]. Dostupné online.
12. ↑   *Virginia Apgar Award in Perinatal Pediatrics material, 1975, 1986* [online]. aspace.fivecolleges.edu, [cit. 2022-02-04]. Dostupné online.
13. ↑   *Virginia Apgar* [online]. womenofthehall.org, [cit. 2022-02-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Virginia Apgarová**

Externé odkazy
--------------

* Biography from profiles in science
* Columbia biography
* The Virginia Apgar Papers
* PBS
* National Women's Hall of Fame
* Changing the Face of Medicine
* Úplný životopis na WhoNamedIt.com

Zdroj
-----

* *Tento článok je čiastočný alebo úplný preklad článku Virginia Agparová na českej Wikipédii.*

Autoritné údaje: * GND: 1157124879
* ISNI: 0000 0000 6392 771X
* LCCN: n91030489
* NK ČR: xx0072574
* VIAF: 68103970
* WorldCat: lccn-n91030489